Buna ziua,
ciclurile de porniri/opriri, pot fi modificate de catre dvs.:
Parametrii recomandati pentru setarea termostatelor Honeywell in diferite aplicatii ( aceste setari sunt valabile pentru termostatele din seriile CM700, CMT900, DT, T3, T6 si EvoHome )
Cazanele pe PELETI au un regim special de functionare, secventa de pornire este mai lunga (dureaza cateva minute) fata de cazanele/centralele pe gaz, astfel ca la termostatele Honeywell trebuie modificati anumiti parametri din meniul de instalator (meniul de parametri avansati):
Cr (cycle rate) = nr de cicluri/ora si Ot (minimum ON time) = timpul MINIM cat cazanul este mentinut pornit.
Din fabrica termostatele Honeywell vin setate pentru centralele pe gaz cu radiatoare (Cr=6, Ot=1), pentru peleti trebuie modificat in Cr=3, Ot = 5. In cazul in care cazanul pe peleti nu functioneaza cu setarea Cr=3, la termostatele T3 si T3R se poate seta Cr=1.
E posibil ca unele cazane pe peleti (in special cele mai vechi, dar nu numai) sa nu functioneze cu niciun termostat Honeywell digital cu TPI; in aceste cazuri se va folosi setarea Cr=12, Ot=5, care anuleaza algoritmul TPI si va determina o functionare asemanatoare unui termostat conventional on/off.
Pentru POMPE DE CALDURA se recomanda setarile Cr=3, Ot=4 (la fel ca la combustibil lichid: motorina, CLU, combustibil lichid tip M). Daca softul pompei de caldura nu permite functionarea cu acesti parametri (de exemplu apar mesaje de eroare pe panoul pompei de caldura, aceasta nu mai porneste desi exista cerere de caldura etc), se va anula algoritmul TPi al termostatului prin setarea parametrilor la valoarea Cr=12, Ot=5.
Pentru POMPE DE CIRCULATIE si VANE DE ZONA se va folosi setarea implicita (de fabrica) a termostatelor: Cr=6, Ot=1 – nu este necesara nici o modificare a parametrilor.
Pentru cazane/centrale pe gaz cu sistem de incalzire in pardoseala se va folosi Cr=3, Ot=2.